مَرقُس 11
11-نجی باب
عیسی اورشلیمه گیریَر
مَتّیٰ 21:1-11؛ لوقا 19:28-40؛ یوحنا 12:12-19
1عیسی بیلِن شَگیرتلِری اورشلیمه قُلایلاپ، زِیتون داغینینگ آشاغینداقی بِیتفاجی بیلِن بِیتعَنیا گِلِنلِرینده، عیسی ایکی شَگیردینی یُلّاپ، 2اُلارا: «اُوونگیزدَکی اُبا بارینگ. اُبانینگ ایچینه گیرِن یِرینگیزده دانگیلغی دوران کورّه اِشِک تاپارسینگیز، اُنونگ اوستونه شو واقتا چِنلی هیچ کیم مینِن دَلدیر. اُنی چُزونگ-ده، آلیپ گِلینگ. 3اِگِر بیری سیزه: ”نَمه اوچین بِیله اِدیَرسینگیز؟“ دییسه، اُنگا: ”بو کورّه اِشِک اُستادا گِرِک، اُنی باسیم ایزینا ایبِرِر“ دیییپ آیدینگ» دییدی.
4شَگیرتلِر گیتدیلِر و کُچهده بیر قاپینینگ آغزیندا دانگیلغی دوران کورّه اِشِگی تاپیپ، اُنی چُزدولِر. 5اُل یِرده دوران بیرنَچه کیشی اُلارا: «نَمه اوچین کورّه اِشِگی چُزیَرسینگیز؟» دیییپ سُرادیلار. 6اُلار-دا عیسانینگ آیدانینی آیتدیلار. اُنسُنگ یانگقی آداملار اُلاری گُیبِردیلِر. 7کورّه اِشِگی عیسانینگ یانینا گِتیریپ، اُز دُنلارینی اُنونگ اوستونه آتدیلار. عیسی-دا کورّه اِشِگه میندی. 8کَن آداملار دُنلارینی، کَبیرلِری-ده باغلاردان کِسِن شاخالارینی یُلا دوشِدیلِر. 9- اُودِن باریانلار و ایزدان گِلیَنلِر:
«خودایا اُوگولِر بُلسون!
خودایینگ آدیندان گِلیَنه موبارِک بُلسون!
10آتامیز داوودینگ قُلایلان پاتیشاهلیغی قوتلی بُلسون،
آسمانلاردا اُوگولِر بُلسون!» دیییپ قیغیریشیاردیلار.
11عیسی اورشلیمه باریپ، عیباداتخانا گیردی. داش-تُوِرِگیندَکی هِمّه زاتلاری گُزدِن گِچیردی. سُنگرا گون باتیپ باریاندیغی اوچین، اُن ایکی شَگیردی بیلِن بیلِلیکده بِیتعَنیا گیتدی.
اینجیر باغینا قارغیش
مَتّیٰ 21:18،19
12اِرتِسی گون بِیتعَنیادان چیقانلاریندا، عیسی آجیقدی. 13داشراغدا گور یاپراقلی بیر اینجیر باغینا گُزی دوشِنده، اُندان اینجیر تاپمازمیقام دیییپ، باغا طاراف یُریدی. اُنونگ یانینا گِلِنده، اُندان یاپراقدان باشغا هیچ زات تاپمادی، سِبَبی اینجیر واقتی دَلدی. 14عیسی باغا: «دِگمه، موندان بِیلَک سِندِن هیچ کیم میوه اییمِسین!» دییدی. شَگیرتلِری هِم مونی اِشیتدیلِر.
عیسی ساتیانچیلاری عیباداتخانادان کُویار
مَتّیٰ 21:12-17؛ لوقا 19:45-48؛ یوحنا 2:13-22
15سُنگرا اُلار اورشلیمه گِلدیلِر. عیسی عیباداتخانانینگ حایاطینا گیریپ، اُل یِردَکی ساتیانچیلاری، آلیانچیلاری کُوماغا باشلادی. پول چالیشیانلارینگ تاغچالارینی، کِپدِر ساتیانلارینگ جایلارینی آغداردی. 16هیچ کیمه عیباداتخانینگ حایاطیندان قُشلارینی گِچِرمَگَه اِجازا بِرمِدی. 17- اُلارا اُورِتمِک بیلِن: «”مِنینگ اُیوم هِمّه میلِّتلِر اوچین عیبادات اُیی دییلیپ آدلاندیریلار“ دیییپ یازغیلی دَلمی نَمه؟ اِمّا سیز مونی اُغورلارینگ جایینا اُووروپسینگیز» دییدی. 18مونی اِشیدِن یُلباشچی کاهینلار بیلِن دین عُلَمالار عیسانی اُلدورمِگینگ فیکرنه دوشدولِر. اُلار عیسادان قُرقیاردیلار، سِبَبی هِمّه خالق عیسانینگ تاغلیماتینا حایران قالیاردیلار. 19آغشام دوشِنده، عیسی بیلِن شَگیرتلِری شَهردِن چیقیپ گیتدیلِر.
اینجیر باغیندان آلینمالی دِرس
مَتّیٰ 21:20-22
20ایر سَحِر بیلِن گِچیپ باریارقالار، اُلار شُل اینجیر باغینینگ کُکی بیلِن قوراندیغینی گُردولِر. 21پِطرُس بُلوپ گِچِن واقانی یادلاپ: «اُستاد، سِرِت! سِنینگ لَعنِتلَن اینجیر باغینگ قوراپدیر» دییدی. 22عیسی اُلارا شِیله جُغاپ بِردی: «خودایا ایمان گِتیرینگ. 23سیزه دُغروسینی آیدیارین، کیم یورِگینده شِک یُل بِرمَن، آیدیانینینگ بُلجاقدیغینا ایمان گِتیریپ، شو داغا: ”گُتِریل-ده، دِریایا زینگیل“ دییسه-ده، اُنونگ آیدانی بُلار. 24شُنونگ اوچین سیزه دیییَرین: دُغا-دیلِگ اِدیپ، خودایدان سُران هِر بیر زادینگیزی اِییَم آلاندیغینگیزا اینانینگ، اُل سیزه بِرلِر. 25خودایا دُغا اِتمَگَه دوران ماحالینگیز بیریندِن اُیکه-کینَنگیز بار بُلسا، اُنی باغیشلانگ، شُندا آسمانداقی آتانگیز هِم سیزینگ خاطالارینگیزی باغیشلار. [ 26اِمّا اِگِر باغیشلاماسانگیز، آسمانداقی آتانگیز هِم سیزینگ گونَهلِرینگیزی باغیشلاماز.»]
عیسانینگ ایختییاری
مَتّیٰ 21:23-27؛ لوقا 20:1-8
27اُلار یِنه اورشلیمه گِلدیلِر. عیسی عیباداتخانانینگ حایاطیندا گِزمِلَپ یُرکَه، یُلباشچی کاهینلار، دین عُلَمالار و یاشولیلار اُنونگ یانینا گِلیپ: 28«سِن بو زاتلاری هایسی ایختییار بیلِن اِدیَرسینگ؟ بو ایختییاری سانگا کیم بِردی؟» دیییپ سُرادیلار. 29عیسی-دا اُلارا: «مِن هِم سیزه بیر سُراق بِرجِک. مانگا جُغاپ بِرسِنگیز، سیزه بو زاتلاری هایسی ایختییار بیلِن اِدیَنیمی آیدایین. 30یحیی تَعمید بِرمِک اوچین ایختییارینی نیرِدِن آلدی؟ آسماندانمی یا-دا اینساندان؟ مانگا جُغاپ بِرینگ» دییدی. 31اُلار هِم اُزآرا ماصلاحاتلاشماغا باشلادیلار: «اِگِر آسماندان دییسِک، اُل بیزه: ”اُندا نَمه اوچین اُنگا ایمان گِتیرمِدینگیز؟“ دییِر. 32اِمّا اینساندان دییسِک…» اُلار خالقدان قُرقیاردیلار، چونکی هِمّهلِر یحیانی حاقیقی پیغامبار بیلیَرلِر. 33اُلار عیسی: «بیز بیلِمزُق» دیییپ جُغاپ بِردیلِر. عیسی-دا اُلارا: «مِن هِم سیزه بو زاتلاری هایسی ایختییار بیلِن اِدیَنیمی آیتجاق دَل» دییدی.
knc_Arab kas_Arab pes_Arab urd_Arab azb_Arab azb_Arab urd_Arab azb_Arab azb_Arab azb_Arab azb_Arab azb_Arab knc_Arab azb_Arab azb_Arab urd_Arab azb_Arab azb_Arab knc_Arab azb_Arab ckb_Arab knc_Arab azb_Arab